ຄະນະວິຊາ ເສດຖະສາດການເມືອງ ແລະ ການຄຸ້ມຄອງເສດຖະກິດ
ພາລະບົດບາດ ແລະ ໜ້າທີ່
- ສິດສອນ ແລະ ຝຶກອົບຮົມພາຍໃນ ສມປຊ ຢູ່ໂຮງຮຽນການເມືອງການປົກຄອງທ້ອງຖິ່ນ ແລະ ບັນດາກະຊວງ ຕ່າງໆຕາມ ການສະເໜີຂອງພາກສ່ວນທີ່ກ່ຽວຂ້ອງ.
- ຄົ້ນຄວ້າວິທະຍາສາດ, ຄົ້ນຄວ້າຫຼັກສູດການຮຽນ – ການສອນ ແລະ ເນື້ອໃນບັນດາວິຊາທີ່ນອນໃນຄວາມຮັບຜິດຊອບ ໃນ ແຕ່ລະລະບົບຮຽນຕ່າງໆ ເຊັ່ນ: ປະລິນຍາໂທ, ປະລິນຍາຕີ, ຊັ້ນສູງ, ລະບົບບຳລຸງ ແລະ ລະບົບຊັ້ນກາງຢູ່ໃນໂຮງຮຽນການ ເມືອງການປົກຄອງແຂວງ.
- ອອກແບບ ແລະ ຄົ້ນຄວ້າເສດຖະກິດ, ການຝຶກອົບຮົມອື່ນໆ ຕາມການສະເໜີພາກສ່ວນກ່ຽວ ຂ້ອງໃນຂົງເຂດເສດຖະກິດ ການເມືອງ, ຄຸ້ມຄອງ ແລະ ການບໍລິຫານທຸລະກິດ ໂດຍການຕົກລົງເຫັນດີຈາກຫົວ ໜ້າ ສມປຊ.
- ຄົ້ນຄວ້າຫົວຂໍ້ວິທະຍາສາດຮັບໃຊ້ ການຮຽນ – ການສອນໃນລະດັບພາກວິຊາ, ລະດັບສະຖາບັນ ຫຼື ລະດັບຊາດໃນຂົງເຂດ ເສດຖະ ສາດການເມືອງ, ຄຸ້ມຄອງເສດຖະກິດ ແລະ ບໍລິຫານທຸລະກິດຕາມການຮຽກຮ້ອງຕ້ອງການຕາມແຕ່ລະໄລຍະ.
- ຂຽນ ແລະ ແປເອກະສານໃນຂົງເຂດຕາມຄວາມຮັບຜິດຊອບຂອງວິຊາຄົ້ນຄວ້າ ແລະ ສັງລວມພຶດ ຕິກຳໃນການຈັດຕັ້ງປະ ຕິບັດແນວທາງເສດຖະກິດຂອງພັກໃນແຕ່ລະໄລຍະ.
ຂອບເຂດສິດຂອງຄະນະເສດຖະສາດການເມືອງ ແລະ ຄຸ້ມຄອງເສດຖະກິດ
ຄົ້ນຄວ້າວິທະຍາສາດ, ຄົ້ນຄວ້າຫຼັກສູດການຮຽນ – ການສອນ ແລະ ເນື້ອໃນບັນດາວິຊາທີ່ນອນໃນຄວາມຮັບຜິດຊອບ ເຊັ່ນ:
+ ພາກວິຊາເສດຖະສາດການເມືອງ.
ຄົ້ນຄວ້າໂຄງການຫຼັກສູດ, ເນື້ອໃນບັນດາວິຊາຕ່າງໆໃນຂົງເຂດວິທະຍາສາດການເມືອງ ມາກ – ເລນິນ: ເສດຖະສາດການ ເມືອງ, ແບບວິທີການຜະລິດທຶນນິຍົມ, ເສດຖະສາດໃນລະບອບປະຊາທິປະ ໄຕ ປະຊາຊົນ, ປະຫວັດສາດທິດສະດີເສດຖະສາດ ແລະ ວິຊາເສດຖະກິດລາວ, ເສດຖະສາດພັດທະນາ ແລະ ແນວທາງເສດຖະກິດຂອງພັກໃນແຕ່ລະໄລຍະ.
ຄົ້ນຄວ້າໂຄງການຫຼັກສູດ, ເນື້ອໃນບັນດາວິຊາຕ່າງໆ ໃນຂົງເຂດວິທະຍາສາດການເມືອງ ມາກ – ເລນິນ ຮັບໃຊ້ລະບົບກໍ່ສ້າງ ປະລິນຍາໂທ ແລະ ບຳລຸງຢູ່ພາຍໃນ ແລະ ນອກເຂດ ສມປຊ ມີກຸ່ມບົດດັ່ງນີ້:
1) ກຸ່ມວິຊາເສດຖະສາດການເມືອງແບບວິທີຜະລິດທຶນນິຍົມ.
2) ກຸ່ມວິຊາເສດຖະສາດການເມືອງໃນລະບອບປະຊາທິປະໄຕ ປະຊາຊົນ.
3) ກຸ່ມວິຊາປະຫວັດສາດເສດຖະກິດໂລກ.
4) ກຸ່ມວິຊາປະຫວັດສາດເສດຖະກິດລາວ.
5) ກຸ່ມວິຊາເສດຖະສາດພັດທະນາ.
6) ວິຊາການພົວພັນເສດຖະກິດສາກົນ.
- ຄົ້ນຄວ້າແນວທາງນະໂຍບາຍເສດຖະກິດຂອງພັກໃນແຕ່ລະໄລຍະ, ຝຶກອົບຮົມວິທະຍາສາດ ແລະ ເສດຖະສາດການເມືອງຢູ່ໃນ ແລະ ນອກ ສມປຊ.
- ຄົ້ນຄວ້າຫົວຂໍ້ວິທະຍາສາດໃນຂົງເຂດວິທະຍາສາດການເມືອງ, ເສດຖະກິດພັດທະນາຕາມການມອບໝາຍຂອງຫົວໜ້າຄະນະວິຊາໃນແຕ່ລະໄລຍະ.
- ຄຸ້ມຄອງການຮຽນ – ການສອນ, ເອກະສານ, ຕາຕະລາງ, ອາຈານສອນ ແລະ ເຄື່ອງອຸປະກອນທັງໝົດໃນພາກວິຊາ.
+ ພາກວິຊາຄຸ້ມຄອງເສດຖະກິດ.
ຄົ້ນຄວ້າໂຄງການຫຼັກສູດ, ເນື້ອໃນບັນດາວິຊາຕ່າງໆໃນຂົງເຂດຄຸ້ມຄອງເສດຖະກິດ ແລະ ບໍລິ ຫານທຸລະກິດ, ຮັບໃຊ້ລະບົບກໍ່ ສ້າງ, ລະບົບປະລິນຍາໂທ ແລະ ບຳລຸງຢູ່ໃນ ແລະ ນອກ ສມປຊ ເຊິ່ງມີກຸ່ມວິຊາ ດັ່ງນີ້:
1) ກຸ່ມວິຊາຄຸ້ມຄອງເສດຖະກິດ.
2) ກຸ່ມວິຊາບໍລິຫານທຸລະກິດ.
3) ກຸ່ມວິຊາເສດຖະສາດມະຫາພາກ.
4) ກຸ່ມວິຊາເສດຖະສາດຈຸລະພາກ.
5) ກຸ່ມວິຊາການວາງແຜນ ແລະ ບໍລິຫານໂຄງການ.
6) ກຸ່ມວິຊາສະຖິຕິ.
- ຄົ້ນຄວ້າແນວທາງນະໂຍບາຍຂົງເຂດການຄຸ້ມຄອງເສດຖະກິດທີ່ ພັກ-ລັດ ວາງອອກແຕ່ລະໄລ ຍະ, ຝຶກອົບຮົມວິທະຍາ ສາດ ແລະ ເສດຖະສາດການເມືອງຢູ່ໃນ ແລະ ນອກ ສມປຊ.
- ຄົ້ນຄວ້າຫົວຂໍ້ວິທະຍາສາດໃນຂົງເຂດວິທະຍາສາດ, ການບໍລິຫານທຸລະກິດ, ການພົວພັນເສດ ຖະກິດສາກົນ ແລະ ເສດຖະ ກິດມະຫາພາກຕາມການມອບໝາຍຂອງຫົວໜ້າຄະນະວິຊາໃນແຕ່ລະໄລ ຍະ.
- ຄຸ້ມຄອງການຮຽນ – ການສອນ, ເອກະສານ, ຕາຕະລາງ, ອາຈານສອນ ແລະ ເຄື່ອງອຸປະກອນທັງໝົດໃນພາກວິຊາ.
+ ພາກວິຊາເສດຖະສາດພັດທະນາ.
ສ້າງແຜນການ, ສ້າງຫຼັກສູດຮຽນ, ຄົ້ນຄວ້າວິທະຍາສາດກ່ຽວກັບເສດຖະກິດ ແລະ ພັດທະນາບົນພື້ນຖານທິດສະດີມາກ – ເລນິນ, ທິດທາງຂອງພັກ, ນະໂຍບາຍ ແລະ ກົດໝາຍຂອງລັດຕາມການມອບໝາຍຂອງຫົວໜ້າຄະນະວິຊາ.
v ຮັບຜິດຊອບວິຊາທີ່ຂຶ້ນກັບດັ່ງນີ້:
1) ເສດຖະສາດພັດທະນາ.
2) ເສດຖະສາດສິ່ງແວດລ້ອມ.
3) ເສດຖະກິດຕ່າງປະເທດ.
4) ເສດຖະກິດບັນດາຂະແໜງການ.
5) ການພັດທະນາຕະຫຼາດການເງິນ ແລະ ເງິນຕາສາກົນ.
6) ການພັດທະນາ ແລະ ການຫັນເປັນອຸດສາຫະກຳ, ຫັນເປັນທັນສະໄໝເທື່ອລະກ້າວ.
ໂຄງຮ່າງການຈັດຕັ້ງ
ກຳລັງປັບປຸງ